
Cynllun Gwers Cam 1

Cynllun Gwers – Cam 1 Cynllun Gwers 

	Athro dan hyfforddiant
	Kia Necke
	Dosbarth:
	Derbyn a Blwyddyn 1. 29 o blant.

	Maes Dysgu a Phrofiad neu Bwnc
	Gwybodaeth a Dealltwriaeth o’r Byd.
	Dyddiad:
	16/03/20

	Ffocws Gwers:
	Cydnabod yr agweddau pwysicaf ar ofalu am anifail a deall ei anghenion yn seiliedig ar y dysgu yn Llys Nini.

	Cysylltiadau ystyrlon â'r Cwricwlwm 
	Datblygiad Creadigol, Datblygu’r Gymraeg, Sgiliau echddygol bras.

	Cysylltiadau ystyrlon â:
Chyfrifoldebau trawsgwricwlaidd
	Sgiliau Llythrennedd
Llinyn: Llafaredd
Elfen: Datblygu a chyflwyno gwybodaeth a syniadau.
Agwedd: Gwrando.
Sgil: Ateb cwestiynau ‘Pwy?’, ‘Beth?’, ‘Ble?’ a chwestiynau penagored sy’n gysylltiedig â’u profiadau eu hunain, storïau neu ddigwyddiadau 

Llinyn: Ysgrifennu
Elfen: Trefnu syniadau a gwybodaeth.
Agwedd: Ystyr, dibenion, darllenwyr.
Sgil: Creu ac arddweud brawddeg ar lafar sy’n disgrifio digwyddiadau, profiadau a lluniau i gyfleu ystyr. 

Sgiliau Cymhwysedd Digidol
Darganfod a datblygu gwybodaeth a syniadau a chreu a chyflwyno gwybodaeth a syniadau. 

	Targedau Personol (Cysylltiedig â SAC ac wedi eu nodi mewn adolygiad wythnosol)

· Addysgeg: Mireinio: Rheoli’r amgylchedd dysgu. 
· Addysgeg: Hyrwyddo: Profiadau dysgu cyfunol.
· Addysgeg: Hyrwyddo: Dilyniant mewn dysgu.
· Iaith: Defnyddio geiriau a brawddegau effeithiol i fachu sylw'r plant o'r dechrau wrth ddefnyddio treigladau cywir a siarad yn glir o flaen y dosbarth.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Erbyn diwedd y wers byddwch yn gallu: 
· Adnabod yr anifeiliaid a welsom yn Llys Nini.
· Deall bod anghenion anifeiliaid yn cynnwys cariad, gofal, cysgod, brwsio, bwyd / dŵr a mynd am dro.
· Gwybod pa fath o gartrefi/cynefinoedd mae'r anifeiliaid hyn yn byw.
· Gwahaniaethu rhwng anifeiliaid yn ôl eu maint, nodweddion, lliw, enw ac olion traed.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Cydnabod nodweddion pwysig gofalu am anifail.  
· Deall sut y gall y rhain effeithio ar eu bywydau os na chânt eu gwneud yn iawn.
· Deall bod anifeiliaid yn debyg mewn sawl ffordd ond nad ydyn nhw’r un peth ar yr un pryd.





	· Dysgu bod angen cariad, gofal, cysgod, brwsio, bwyd / dŵr a mynd am dro.
· Creu’r cysylltiad gydag anifeiliaid Llys Nini - pan nad ydyn nhw'n derbyn gofal yn iawn, maen nhw'n mynd i Lys Nini i ddod o hyd i gartref gwell.
· Gwahaniaethu'r anifeiliaid yn ôl eu nodweddion a'u rhinweddau. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Cyflwyniad (Tua 15/20 munud) Dyfalu’r anifail.
· Holi cwestiynau: Pwy sy’n cofio pa anifeiliaid a welsom ni yn Llys Nini? 
· Byddaf yn egluro bod angen help arnaf i adnabod yr anifeiliaid a byddaf yn eu disgrifio ac mae angen iddynt ddyfalu pa anifail ydyw.
· Dewis gwirfoddolwr i gynorthwyo gyda disgrifio’r anifeiliaid tra bod y dosbarth yn dyfalu pwy ydyw.
· Annog yr eirfa ‘Mae gan yr anifail…’ wrth ofyn cwestiynau ac esbonio. 
· Cwestiynau:  Pa liw yw'r anifail hwn? Pa fath o anifail ydyw? Pa fath o goesau sydd ganddo? Pa fath o glustiau sydd ganddo? Pa faint ydyw? 
(Geirfa: mawr, canolig, bach, pwyntiog, miniog, byr, tal, blewog, aml-liw, llipa.)
· Cyflwyno’r gweithgareddau a pha grwpiau sy’n gwneud pa weithgaredd.
	· Disgyblion yn eistedd ar y carped ac ymateb i’r cwestiynau.
· Disgyblion yn adrodd nôl.
· Gwirfoddolwr yn helpu i ddisgrifio.






	· Blwch o luniau anifeiliaid Llys Nini.
· Lluniau ar y bwrdd rhyngweithiol.

	

Addysgu a Dysgu Craidd
	Tasg ffocws Athrawes: Ffeil Ffeithiau anifeiliaid Llys Nini
· Disgyblion yn dewis un o’r anifeiliaid a llenwi’r blychau gan ddefnyddio'r cardiau o eiriau ar y bwrdd sy'n cyfateb i'r anifail hwnnw.
· Trafod anghenion anifeiliaid, pa fath o gysgod, eu maint, eu clustiau, eu coesau, eu lliw a'u holion traed.
· Cwestiynau:  Pa gysgod sydd ei angen ar eich anifail? Pa faint yw eich anifail i gymharu â’r anifail yma?
Gallu Uwch: Cymharu anifeiliaid Llys Nini a defnyddio’r cardiau yn unigol i lenwi’r ffeil ffeithiau. 
Gallu Canolig: Defnyddio’r cardiau yn unigol neu fesul pâr i lenwi’r ffeil ffeithiau.
Gallu Is: Defnyddior cardiau gyda chymorth ychwanegol i sillafu'r geiriau.

Blwyddyn 1: Maen nhw'n gwneud yr un dasg ond yn ysgrifennu dau ansoddair i ddisgifio yn lle. (e.e. Clustiau pigog a byr.)

Tasg ffocws Cynorthwywraig: Helfa tu allan
· Defnyddio'r clipfyrddau fel canllaw wrth iddynt ddarganfod anifeiliaid a'u hanghenion.
· Disgyblion yn darganfod yr anifeiliaid a thicio canfyddiadau.
· Cwestiynau ar lafar: Beth yw enw’r anifail? Disgrifio’r anifail. Ble mae’n byw? Disgrifio’r cartref.  Trafod yr agweddau pwysig mae angen cofio wrth ofalu am anifeiliaid.
Gallu Uwch: Darganfod yr anifeiliaid yn unigol, disgrifio’n fanwl a rhestru’r holl agweddau pwysig.
Gallu Canolig:  Darganfod yr anifeiliaid yn unigol, disgrifio nhw a rhestru tua 4 agwedd pwysig.
Gallu Is:  Darganfod yr anifeiliaid yn unigol, disgrifio’n fras a rhestru tua 2 agwedd pwysig.

Tasg Cynorthwywraig Ychwanegol (rhag ofn nad yw’r tywydd yn addas): 
Chwarae gêm a thorri a gludo 

· Chwarae gêm paru anifeiliaid ac enwau wedyn lliwio’r anifeiliaid a thorri a gludo nhw ar daflen waith.
· Ysgrifennu enw’r anifail o dan y llun.





Tasg annibynnol: Torri lluniau a gludo yn y golofn cywir.

· Torri a gludo lluniau sy'n cyfateb i anifail yn y golofn gywir (ci, cath, neu gwningen.)
· Os ydyn nhw'n gorffen yn gynnar, gall y plant gwblhau taflen waith sy'n canolbwyntio ar reoli pensil (cwningen yn hercian.) 

Gweithgaredddau yn y Ddarpariaeth Barhaus:

· Ardal Baentio: Paentio anifeiliaid anwes gan ddilyn yr enghraifft (ci, cath neu gwningen.)

· Octagon: Chwarae gêm jog-so anifeiliaid Llys Nini.

· Ardal Toes: Creu anifeiliaid anwes.

· Cyfrifiaduron ac iPads: Creu lluniau o anifeiliaid ar HWB (j2e) neu ar yr ap ‘2CAS’.

	





















· Ticio’r blychau.
· Darganfod yr anifeilaiaid yn y buarth.
· Ymateb i gwestiynau ar lafar.











· Cymryd tro i baru lluniau.
· Ysgrifennu’r enwau.
	· Taflen waith ffeil ffeithiau.
· Pensiliau.
· Lluniau anifeiliaid Llys Nini.


















· Tywydd.
· Pensiliau.
· Clipfyrddau gyda thaflenni gwaith.













· Lluniau paru.
· Pensiliau.
· Taflenni gwaith.










· Sisyrnau.
· Glud.
· Pensiliau.

	

Sesiwn Gloi
	Diweddglo (tua 10 munud)
· Cwestiynu’r disgyblion: Pwy sydd wedi mwynhau heddiw?
· Chwarae gêm dyfalu anifeiliaid Llys Nini ar y pwerbwynt.
· Disgyblion yn dyfalu’r anifail ac yn sylwi’r lliw/clustiau/maint/blew er mwyn ei gulhau.
· Cwestiynau (targedu gallu is): Pa fath o anifail yw hwn? Pa liw yw'r blew? 
· Cwestiynau (targedu gallu uwch): Pa fath o glustiau sydd gan yr anifail hwn? Llipa neu bigog? 
Pa anifail sy'n fwy, yr anifail hwn neu'r un olaf?
	· Disgyblion ar y carped ac yn ateb y cwestiynau.





	· Bwrdd gwyn rhyngweithiol.








Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Y dystiolaeth sy'n dangos bod y disgyblion wedi dysgu dros yr wythnos ddiwethaf yw:
· Gall y plant adalw’r anifeiliaid a welsom yn Llys Nini.
· Y plant yn deall bod anghenion anifeiliaid yn cynnwys cariad, gofal, cysgod, brwsio, bwyd / dŵr a mynd am dro.
· Maent wedi bod yn gwahaniaethu rhwng anifeiliaid yn ôl eu maint, nodweddion, lliw, enw ac olion traed.
· Gallant adnabod pa fath o gartrefi/cynefinoedd mae'r anifeiliaid yn byw.
· Maent wedi bod yn ateb fy nghwestiynau yn y cyflwyniadau a'r diweddiadau.
· Mae'r taflenni gwaith a gyflawnwyd ar safon wych ac mae'r gweithgareddau wedi bod yn llwyddiannus.


	Y Camau Nesaf ar gyfer Cynnydd

	Hyd yn hyn ar gyfer y dasg athrawes, mae'r disgyblion wedi bod yn ysgrifennu ansoddeiriau i ddisgrifio’r anifeiliaid. Y camau nesaf fyddai rhoi'r enwau ac ansoddeiriau hyn mewn i frawddegau yn y drefn gywir. 
Er enghraifft: ‘Mae gan y gath clustiau pigog a choesau byr.’

O ran y dasg cynorthwywraig, y camau nesaf fyddai ysgrifennu enwau’r anifeiliaid a beth wnaeth y disgyblion ddarganfod. Yn lle ticio blwch gallant hefyd ysgrifennu’r hyn a darganfyddwyr. 




	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Cwestiynu:
Yn y wers hon, holais gwestiynau i’r plant yn y cyflwyniad a chefais adborth llwyddiannus gan y gallent ateb trwy ddwyn i gof wybodaeth a ddysgwyd ddoe.
Yn ystod y cyflwyniad roedd y plant yn gallu disgrifio’r anifeiliaid gyda'r wybodaeth a ddysgon nhw wythnos diwethaf ar daith i Lys Nini. Roedd y cyflwyniad yn llwyddiannus a mwynhaodd y plant ddod i'r blaen i ddisgrifio'r anifail i eraill ei ddyfalu.
Amseru:
Roedd fy amseriad ar gyfer y cyflwyniad, y dasg a'r casgliad yn llawer gwell a chyflawnodd y plant bopeth a gynlluniwyd o fewn amser y sesiwn.

	Meysydd ar gyfer fy Natblygiad

Targedau Personol ar gyfer Cynnydd

	Gan fyfyrio ar y wers hon, mae gen i darged i gyflawni erbyn y tro nesaf rydw i ar gyfnod dysgu:

· Addysgeg: Mireinio:  Rheoli’r amgylchedd dysgu er mwyn hyrwyddo arferion ac ymddygiadau dysgu cadarnhaol sy’n cyd-fynd â’r pedwar diben ac y mae dysgwyr yn eu deall yn y cyd-destun hwnnw.  Hefyd mynd ati i’w sefydlu a’i reoli’n effeithiol ac yn barhaus. 
(Dylwn ddefnyddio fy nhechnegau fy hun yn lle technegau’r athro er mwyn mynnu sylw’r plant.)

